Catholic University of America

Catholic University of America (skr. CUA, v preklade: Americká katolícka univerzita) je súkromná univerzita sídliaca vo Washingtone, D. C. v Spojených štátoch. Je súčasťou Rímskokatolíckej cirkvi. Založená bola v roku 1887. Univerzita ponúka bakalárske, magisterské aj doktorské programy. Dejiny a vedenie Univerzita bola založená v roku 1887 ako prvá vysokoškolská inštitúcia založená katolíckymi biskupmi v Spojených štátoch. Univerzitu potvrdil pápež Lev XIII.. Pôvodne od roku 1889 vyučovala na magisterskej úrovni, od roku 1904 aj na bakalárskej. Pápež Ján Pavol II. navštívil v roku 1979. V apríli 2008 univerzitu navštívil vtedajší pápež Benedikt XVI. V septembri 2015 univerzitu navštívil pápež František. Prvým rektorom bol John J. Keane, biskup Richmondu vo Virgínii. Prvým laikom na čele univerzity sa v roku 1969 stal Clarence C. Walton.V poradí 16. rektor (en: president) je od 1. júla 2022 Dr. Peter K. Kilpatrick. Kancelárom univerzity je Wilton D. Gregory, arcibiskup Washingtonu. Výuka a výskum V roku 2026 mala univerzita 2929 študentov na predgraduálnej (bakalárskej) úrovni a 2130 na post graduálnej (magisterskej a doktorskej) úrovni. Univerzita má tri kampusy. Fakulty a inštitúty Catholic University of America má týchto 12 fakúlt: School of Architecture and Allied Arts (fakulta architektúry a príbuzných umení) College of Arts and Sciences (fakulta umení a vied) Busch School of Business (ekonomická fakulta, zal. v roku 2013) School of Canon Law (jediná škola kánonického práva v Spojených štátoch) College of Engineering, Physics, and Computing (fakulta inžinierstva, fyziky a počítačovej vedy) Columbus School of Law (fakulta práva) School of Professional Studies (zal. 1979, fakulta pre štúdiá počas zamestnania) Benjamin T. Rome School of Performing Arts (umelecká fakulta) Conway School of Nursing (fakulta ošetrovateľstva) School of Philosophy (fakulta filozofie) National Catholic School of Social Service (fakulta sociálnych služieb) School of Theology and Religious Studies (najstaršia fakulta) Theological College (seminár) Referencie Iné projekty Commons ponúka multimediálne súbory na tému Catholic University of America Externé odkazy Oficiálna stránka